b"\n_START_ARTICLE_\nUlisse Aldrovandi\n_START_SECTION_\nBiografia\n_START_PARAGRAPH_\nFill del comte Teseu Aldrovandi, secretari del Senat de Bolonya. La seva mare, Veronica Marescalchi, era cosina d'Ugo Boncompagni, que esdevindria m\xc3\xa9s tard papa sota el nom de Gr\xc3\xa9gori XIII. L'any 1529 va quedar orfe. Rebr\xc3\xa0 una primera educaci\xc3\xb3 per part de tutors privats. Estudi\xc3\xa0 aritm\xc3\xa8tica vora de  a prop de Annibale della Nave i, en 1537, esdev\xc3\xa9 comptable d'un comerciant de Brescia durant un any. En 1538 pelegrina a Roma i Santiago de Compostel\xc2\xb7la. En 1539 comen\xc3\xa7a estudis d'humanitats i dret a les universitats de Bolonya i P\xc3\xa0dua, i esdev\xc3\xa9 notari el 1542. El 1547 abandonar\xc3\xa0 el notariat per dedicar-se a la filosofia, l\xc3\xb2gica i, mes endavant a la medicina.\n_START_SECTION_\nAccusat d'heretgia\n_START_PARAGRAPH_\nEn 1549 va ser acusat de heretgia per les seves relacions amb l' anabaptista Camillo Renato i \xc3\xa9s empresonat a Roma durant 18 mesos. En aquest per\xc3\xadode de privaci\xc3\xb3 de llibertat aprofit\xc3\xa0 per interessar-se pels coneixements de Bot\xc3\xa0nica, Zoologia i Geologia. Alguns historiadors pensen que va ser el primer en utilitzar aquest terme cient\xc3\xadfic. Durant aquesta \xc3\xa8poca va mantenir contactes amb Guillaume Rondelet a Roma aix\xc3\xad com Paolo Giovio._NEWLINE_El 1550, redact\xc3\xa0 el seu primer text, Delle est\xc3\xa0tua romane antiche, che per tutta Roma, in diversi luoghi, et case si veggono en un llibre sobre les antiguitats romanes de Lucio Mauro que apareixer\xc3\xa0 el 1556 sota el t\xc3\xadtol Le antichit\xc3\xa0 de la citt\xc3\xa0 di Roma.\n_START_SECTION_\nVocaci\xc3\xb3 cient\xc3\xadfica\n_START_PARAGRAPH_\nVa tornar a Bolonya el 1551 i comen\xc3\xa7\xc3\xa0 a aprofundir els seus coneixements sobre bot\xc3\xa0nica, zoologia, mineralogia, i, probablement medicina. Comen\xc3\xa7\xc3\xa0 a interessar-se per les disseccions anat\xc3\xb2miques que practicaria tota la seva vida._NEWLINE_Entre 1551 i 1554 va organitzar diverses expedicions bot\xc3\xa0niques per recollir plantes que conservaria en el seu herbari. D'aquesta \xc3\xa8poca data la seva amistat amb Luca Ghini, bot\xc3\xa0nic que ensenyava a Pisa. Les plantes no s\xc3\xb3n pas els seus \xc3\xbanics interessos i aprofitaria tamb\xc3\xa9 per recol\xc2\xb7lectar animals i minerals en les seves excursions.\n_START_SECTION_\nDoc\xc3\xa8ncia\n_START_PARAGRAPH_\nEl 23 de novembre de 1553 obt\xc3\xa9 el t\xc3\xadtol de doctor en medicina i l\xc3\xb2gica, i comen\xc3\xa7a la seva carrera docent un any despr\xc3\xa9s a la i comen\xc3\xa7\xc3\xa0 a ensenyar a la Universitat de Bolonya un any despr\xc3\xa9s._NEWLINE_El 1554 promou una campanya bot\xc3\xa0nica amb diversos cient\xc3\xadfics de l'\xc3\xa8poca com: Luigi Anguillara, Andrea Alpago, Francesco Calzolari entre d'altres. De cam\xc3\xad cap P\xc3\xa0dua, coneix el metge Gabriele Falloppio. Tot seguit projecte la vista al jard\xc3\xad de simples de Ven\xc3\xa8cia per\xc3\xb2 Pietro Andrea Michiel, anatomista itali\xc3\xa0, li prohibiex l'acc\xc3\xa9s._NEWLINE_En el 1556, Aldrovandi comen\xc3\xa7\xc3\xa0 a desenvolupar els seus estudis bot\xc3\xa0nics sobre la base de l'examen dels \xc3\xb2rgans reproducteurs, l\xc3\xadnia que ser\xc3\xa0 desenvolupada per Andrea Cesalpino. Aquest mateix any, comen\xc3\xa7aria a ensenyar bot\xc3\xa0nica m\xc3\xa8dica._NEWLINE_El 1559, esdev\xc3\xa9 professor de filosofia i, el 1561, esdev\xc3\xa9 es constituir\xc3\xa0 com el primer professor d'hist\xc3\xb2ria natural d'aquesta universitat. La seva assignatura es titularia com Lectura philosophiae naturalis ordinaria de fossilibus, plantis i animalibus. Per petici\xc3\xb3 seva i sota la seva direcci\xc3\xb3 es va crear el Jard\xc3\xad Bot\xc3\xa0nic de Bolonya el 1568. _NEWLINE_L'abril de 1565, la seva dona Paola mor i, l'octubre del mateix any, es tornar\xc3\xa0 a casar amb Francesca Fontana que l'assistir\xc3\xa0 en totes les seves investigacions.\n_START_SECTION_\nLes seves publicacions\n_START_PARAGRAPH_\nA partir de 1570, Aldrovandi va publicar nombrosos llibres on expos\xc3\xa0 els seus descobriments. Continu\xc3\xa0 l'estudi de la mat\xc3\xa8ria m\xc3\xa8dica, tot i fent regularment excursions per estudiar la naturalesa. Mentre public\xc3\xa0 els seus llibres el gabinet de curiositats personal anir\xc3\xa0 creixent regularment, arribant a la xifra de 18.000 peces al final de la seva vida._NEWLINE_Va concebre un gran projecte per l'edici\xc3\xb3 d'una gran enciclop\xc3\xa8dia d'hist\xc3\xb2ria natural. El 1594, sign\xc3\xa0 un contracte amb l'editor veneci\xc3\xa0 Francesco de Franceschi. Per\xc3\xb2 la seva mort, l'impedeix l'edici\xc3\xb3 d'aquesta obra. Nom\xc3\xa9s tres volums d'ornitologia i un d'entomologia apareixeran en vida d'Aldrovandi._NEWLINE_Aldrovandi va cedir a la seva mort 3.600 llibres impresos i aproximadament 300 manuscrits al senat de Bolonia, que s'encarreg\xc3\xa0 del conservar en un lloc apropiat. . El 1617 es crearia un museu on, a m\xc3\xa9s de les col\xc2\xb7leccions de Aldrovandi, es trobaria el seu herbari amb m\xc3\xa9s de 7.000 unitats._NEWLINE_La seva obra pot apar\xc3\xa8ixer, segons els criteris actuals, com completametn antiquada i irrellevant. Georges Cuvier diu d'ella que es tracta d'\xc2\xabuna immensa compilaci\xc3\xb3 sense gust ni enginy\xc2\xbb i que si suprimim tots els passatges in\xc3\xbatils, no en quedaria m\xc3\xa9s que una desena part. No obstant i aix\xc3\xb2, els estudis i col\xc2\xb7leccions d'Aldrovandi, juntament amb les d'altres cient\xc3\xadfics del seu temps, van constituir els fonaments de la ci\xc3\xa8ncia biol\xc3\xb2gica moderna.\n_START_SECTION_\nBot\xc3\xa0nica\n_START_PARAGRAPH_\nA petici\xc3\xb3 i sota la seva direcci\xc3\xb3, es va cre\xc3\xa0 el jard\xc3\xad bot\xc3\xa0nic obert al p\xc3\xbablic a la ciutat de Bolonia el 1568. A partir d'una controv\xc3\xa8rsia amb els farmac\xc3\xa8utics i els metges de la seva ciutat, el 1575, se li suspen el dret a l'ensenyament. El 1577, sol\xc2\xb7licita l'ajuda del pape Gregori XIII, cos\xc3\xad de la seva mare, per obtenir suport de les autoritats de Bol\xc3\xb2nia sobre la restituci\xc3\xb3 dels seus c\xc3\xa0rrecs, aix\xc3\xad com ajuda financera per publicar les seves obres. Va atorgar les seves col\xc2\xb7leccions a la Universitat de Bolonya, la qual cosa va permetre la creaci\xc3\xb3 d'un museu d'hist\xc3\xb2ria natural, un dels primers d'Europa. D'aquesta manera, el seu herbari quedaria constitu\xc3\xaft amb m\xc3\xa9s de 7.000 mostres que Aldrovandi utilitzava durant el seu ensenyament\n_START_SECTION_\nOrnitologia\n_START_PARAGRAPH_\nTres llibres de tem\xc3\xa0tica ornitol\xc3\xb2gica formen part del volum XII de la seva Hist\xc3\xb2ria natural, i apareixeran en vida d'Aldrovandi. En 1599, es publicar\xc3\xa0 el primer volum sota el t\xc3\xadtol Ornithologiae, hoc \xc3\xa9s de avibus historia libri XII dedicat a les rapinyaires. El 1600, Ornithologiae tomus alter dedicat als ocells terrestres utilitzats en l'alimentaci\xc3\xb3 i als ocells cantors. Finalment, el 1603, Ornithologiae tomus tertius, ac postremus, es dedicaria als ocells aqu\xc3\xa0tics._NEWLINE_Aldrovandi hi descriu nombroses esp\xc3\xa8cies noves, sobretot de proced\xc3\xa8ncia americana, africana i asi\xc3\xa0tica. Entre aquestes, podem citar el Casuari, diversos tucans i calaus. Menciona fins i tot una esp\xc3\xa8cie de garsa d'origen japon\xc3\xa8s._NEWLINE_La seva obra no est\xc3\xa0 exempta d'errors, ja que confon el galls dindi que venen d'Am\xc3\xa8rica amb les pintades que venen de l'\xc3\x80frica, la qual cosa li valdr\xc3\xa0 critiques molt dures. Era menys erudit i lletrat en l'estil que Conrad Gessner, per\xc3\xb2 les seves il\xc2\xb7lustracions eren millors i la seva classificaci\xc3\xb3 m\xc3\xa9s evolucionada._NEWLINE_Per cada esp\xc3\xa8cie d\xc3\xb3na els noms grecs, hebreus, \xc3\xa0rabs, llatins i italians, aix\xc3\xad com una descripci\xc3\xb3 detallada de les seves costums, r\xc3\xa8gim alimentari, t\xc3\xa8cniques de captura, crian\xc3\xa7a, qualitat culin\xc3\xa0ria, propietats medicinals, el lloc que la situa embl\xc3\xa8mes o la mitologia, els proverbis o els s\xc3\xadmbols. S'interess\xc3\xa0 tamb\xc3\xa9 per l'anatomia i la incubaci\xc3\xb3 dels ous._NEWLINE_La seva obre \xc3\xa9s molt original i cont\xc3\xa9 de nombroses informacions que mai hav\xc3\xaden estat publicades abans: per exemple, dels il\xc2\xb7lustracions anat\xc3\xb2miques per descriure el moviment del bec dels lloros.\n_START_SECTION_\nHerpetologia\n_START_PARAGRAPH_\nEl professor de Bolonya Bartolomeo Ambrosini, edit\xc3\xa0 els dos llibres sobre les serps i les sargantanes despr\xc3\xa9s de la mort d'Aldrovandi: Serpentium i Draconum histori\xc3\xa6 libri duo. S\xc3\xb3n vint-i-dos cap\xc3\xadtols dedicats als r\xc3\xa8ptils i sis a les sargantanes, i uns quants a alguns animals fabulosos com el drac.\n_START_SECTION_\nEntomologia\n_START_PARAGRAPH_\nEl 1602, apareixeria De animalibus insectis libri septem, cum singulorum iconibus ad vivum expressis dedicat als insectes i a d'altres invertebrats."